Цанко Церковски
Да би знала, мамо…

chitanka.info

Да би знала, мамо,

да би ти разбрала

колко сладки сълзи

с либе съм проляла;

колко милни думи

думала, редила;

колко росни китки

давала, дарила;

ти не би ме толкоз

съдила, гълчала,

с първа свидна дума

нему би ме дала.

Дала би ме, мамо,

добро би сторила —

на две сърца клети

радост би дарила…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.